hu de hu hu hu hu hu hu en hu eo hu hu en hbs_lat hu hu en en en en hu en hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu hu en hu en hu hu hu hu en hu de de en hu hu hu hu hu hu hu hu hu hu hu hu en
TOP kkv-marketingeszközök 2016-ban – CCO Magazin
Kisebb változások történtek, de nem fordult a feje tetejére a hazai kis- és középvállalkozások marketingeszköz-mixe. Ez derül ki a Marketing112 frissen publikált, „KKV Marketingeszköztár 2016” című kutatásából.
A kkv-cégvezetőknek, marketing-döntéshozóknak szóló kiadvány ingyenesen fog megjelenni októberben és évente fogják frissíteni (évkönyvként).
A kiadvány célja, hogy növelje a hazai vállalkozók marketingtudatosságát és megbízható, hiteles tájékoztatást nyújtson azoknak, akik szeretnék növelni a marketingeszköztárukat, ezáltal cégük hatékonyságát és eredményességét.
A megkérdezett cégvezetők és döntéshozók több mint 60 százaléka stabilan támaszkodik a céges weboldalára, mint elsődleges marketingeszköz, ennek népszerűsége ma már évek óta változatlan. Nagy emelkedés tapasztalható a Facebook-hirdetések használatában (minden második megkérdezett használ ilyet), amellyel párhuzamosan az tapasztalható, hogy a Facebook céges oldalakba vetett bizalom kissé megingott.
„Az eredmény logikus. A Facebook az utóbbi hónapokban olyan változtatásokat hozott be, amivel számos alkalmazás- és promóció típus használatát megtiltotta. Az organikus elérés ma már 6-8 százalék körül mozog, tehát a Facebook-oldal tulajdonosai még saját követői felé is csak úgy tudnak eredményesen kommunikálni, ha minden posztot kiemelnek, hirdetnek. Teljesen érthető, hogy egy alacsony közösségi média költségvetéssel induló cég nem fog százezreket abba fektetni, hogy releváns lájkokat gyűjtsön, akiknek majd utána hirdethet. E helyett költségátcsoportosítást hajtottak végre a Facebook-hirdetések javára, hiszen az gyorsabb eredményt hoz. Hosszú távon ez nem jó stratégia, de érthető a hazai kkv-k türelmetlensége” – magyarázza a kutatást készítő kkv-marketingstratéga, a Magyar Marketing Fesztivál főszervezője, Miklovicz Norbert.
Nagyot fejlődött még a kuponkedvezmények használata, amelyre magyarázat lehet az offline világ kuponőrülete (ma már minden nagyobb offline sajtó és bevásárlóközpont) kuponkedvezményt is indít, nem beszélve az online marketing eszközök (például weboldal elhagyásakor felugró ablakok) térhódításának, amely a kuponkedvezményekkel párosítva bizonyulnak hasznosnak.
A cégvezetők és marketing-döntéshozók tudatosságának fejlődésére az is bizonyíték, hogy a cégek elkezdtek CRM-alapú ügyfélkezelést folytatni. A megkérdezettek egyre nagyobb arányban számoltak be arról, hogy ügyfélkezelésükhöz, értékesítésükben sikerrel használnak valamilyen CRM (ügyféllel történő kapcsolattartás elősegítésére specializált) szoftvert.
A TOP-10 marketingeszköz a magyarországi kis- és középvállalkozások körében
4. eDM / hírlevél
5. Facebook céges oldal
A TOP-10 offline marketingeszköz a magyarországi kis- és középvállalkozások körében
2. Szórólap (kampányhoz kapcsolódó)
5. Rendezvényen való kiállítás
6. Hűségprogram, törzsvásárlói program
9. Kültéri plakát, reklámtábla
A nem reprezentatív, anonim felmérés online kitöltős kérdőívezés módszerrel készült 2732 kis- és középvállalkozások körében, 2016. augusztus 1 és 2016. szeptember 21. között. A válaszadók a Marketing112 válogatott hírlevél olvasói, Facebook oldalainak követői, a közel 4000 fős, 100% kkv-marketing FB-csoport tagjai, és célzott hirdetéssel elért cégvezetők, marketingdöntéshozók közül kerültek ki.
A kutatás teljes tartalma itt megtekinthető: http//www.marketing112.hu/kkv-marketingeszkoztar-2016
A szerkesztő megjegyzése: Lapunk, a kommunikációs szakemberek lapja szerkesztősége nagy örömmel üdvözli a cikkben leírt felmérést, azonban szeretne megdöbbenésének is hangot adni.
Mindkét listában a 10. helyen szerepel a “pr-cikk”, mint használt marketing eszköz. Szerkesztőségünk természetesen nem azon lepődött meg, hogy a marketing eszközök között szerepel ez az eszköz, hiszen ennek az eszköznek valóban ott a helye, ugyanis ez valójában reklám, azaz fizetett közlemény. A megdöbbenésünk oka az eszköz megnevezése. Továbbra is pr-cikként nevezik meg a fizetett közleményeket, annak ellenére, hog
y a MÚOSZ és az MPRSZ –  a két illetékes szakmai szervezet is – többször tiltakozott a szakmaiatlan, etikátlan megnevezés ellen.
Kedves szakemberek, jó lenne figyelembe venni a MÚOSZ és az MPRSZ szakmai érveit.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin